Návrh zmeny VZN vyvesený na úradnej tabuli MČ Košice - Nad jazerom dňa: 11.11.2016

Zmena VZN vyvesená na úradnej tabuli MČ Košice - Nad jazerom dňa: 16.12.2016

Zmena VZN nadobúda účinnosť dňa: 1.1.2017

 **Zmena**

**Všeobecne záväzného nariadenia Mestskej časti Košice – Nad jazerom č. 44 o poskytovaní dotácií z rozpočtu mestskej časti**

**Čl. I**

 Všeobecne záväzné nariadenie Mestskej časti Košice – Nad jazerom č. 44 o poskytovaní dotácií z rozpočtu mestskej časti prijaté miestnym zastupiteľstvom Mestskej časti Košice – Nad jazerom uznesením č. 63 , dňa 8.10.2015 sa mení a dopĺňa nasledovne:

**§ 4**

**Postup pri posudzovaní a schvaľovaní dotácií**

- v § 4 ods. 1 sa v prvej vete za slovom prijatia vypúšťa dvojbodka a dopĺňa sa text „najneskôr do 31. januára bežného roka.“

- v § 4 odsek 1 sa vypúšťajú písmena a) a b).

- v § 4 sa ods. 3 dopĺňa o písmeno e) v znení „výpis z registra trestov vydaný priamo na právnickú osobu, nie starší ako tri mesiace.“

Príloha č. 1

- v Prílohe č. 1 VZN - Žiadosť o poskytnutie dotácie z rozpočtu Mestskej časti Košice – Nad jazerom sa bod D. Povinné prílohy (Fotokópie dokladov) dopĺňa o „výpis z registra trestov vydaný priamo na právnickú osobu, nie starší ako tri mesiace.“

 **Čl. II.**

Táto zmena všeobecne záväzného nariadenia nadobúda účinnosť 15.dňom od vyvesenia na úradnej tabuli.

Ing. Mgr. Lenka Kovačevičová

 starostka